รัฐฟุ้งคนจนลดวูบ 50% ใน 1 ปี เร่งอัดฉีด ไทยนิยม แสนล้านทั่วประเทศ
ครม.เร่งเครื่องกระจายงบ 100,000 ล้านบาท ของโครงการไทยนิยมยั่งยืนลงพื้นที่ตั้งแต่ มิ.ย.นี้ นายกฯตู่ชี้ชัดเพื่อต่อยอดเศรษฐกิจฐานรากให้ขยายตัวตามเศรษฐกิจมหภาคไตรมาส 1/2561 ที่ขยายตัว 4.8% ด้าน อนุพงษ์ ย้ำเป็นโครงการที่รัฐหยิบยื่นโอกาสให้ประชาชน ขณะที่ อภิศักดิ์ ตั้งเป้าคนจนลดลง 50% ใน 1 ปี,ผู้สื่อข่าวรายงานว่า ที่ประชุมคณะรัฐมนตรี (ครม.) ที่มี พล.อ.ประยุทธ์ จันทร์โอชา นายกรัฐมนตรี เป็นประธาน เมื่อวันที่ 22 พ.ค.ที่ผ่านมา ได้ให้กระทรวงต่างๆรายงานความคืบหน้าการดำเนิน โครงการ ไทยนิยมยั่งยืน โดย พล.อ.ประยุทธ์ เปิดเผยหลังการประชุม ครม.ว่า โครงการ ไทยนิยมยั่งยืน เกี่ยวข้องกับกระทรวงมหาดไทย กระทรวงเกษตรและสหกรณ์ กระทรวงการคลัง กองทุน หมู่บ้านและชุมชนเมือง ที่จะไปช่วยต่อยอดเศรษฐกิจฐานรากให้ขยายตัวเพิ่มขึ้น จากการขยายตัวของเศรษฐกิจไทยในไตรมาส 1/2561 ที่สูงถึง 4.8% ซึ่งสูงที่สุดในรายไตรมาสในรอบ 5 ปี,เราทำมาตั้งแต่ต่ำเตี้ยจาก 0% กว่าๆ เป็น 1-2-3% และขึ้นมาเป็น 4.8% เศรษฐกิจมหภาคมีพัฒนาการตามลำดับ ต่อไปจะเติมเศรษฐกิจระดับล่าง ด้วยโครงการไทยนิยมยั่งยืน เพื่อให้มีการกระจาย รายได้ สร้างงาน สร้างอาชีพ ปรับเปลี่ยนเพิ่มคุณภาพเพื่อพัฒนาความเข้มแข็งให้ประชาชนในพื้นที่ด้วยแผนงานและโครงการ โดยงบประมาณที่ออกมา จะเพื่อเพิ่มเติมต่อยอดเศรษฐกิจจากที่ขยายตัวในไตรมาสแรกไปแล้ว 4.8% เมื่อทำต่อเนื่องจะเชื่อมโยงให้เศรษฐกิจข้างล่างดีขึ้น,ผู้สื่อข่าวรายงานว่า ในขณะเดียวกันรัฐมนตรี 7 คนที่ดำเนินโครงการไทยนิยมยั่งยืนได้แถลงข่าวร่วมกัน ประกอบด้วย พล.อ.อนุพงษ์ เผ่าจินดา รมว.มหาดไทย, นายกฤษฎา บุญราช รมว.เกษตรและสหกรณ์, นายอภิศักดิ์ ตันติวรวงศ์ รมว.คลัง, นายศิริ จิระพงษ์พันธ์ รมว.พลังงาน, นายวีระศักดิ์ โควสุรัตน์ รมว.การท่องเที่ยวและกีฬา, นายสุวพันธุ์ ตันยุวรรธนะ และนายกอบศักดิ์ ภูตระกูล รมต.สำนักนายกรัฐมนตรี,โดย พล.อ.อนุพงษ์กล่าวว่า นายกรัฐมนตรีมีบัญชาว่า ขณะนี้งบประมาณของโครงการไทยนิยมยั่งยืน ซึ่งถูกบรรจุในงบประมาณกลางปี 2561 จำนวน 100,000 ล้านบาท มีผลบังคับใช้แล้ว ขอให้เม็ดเงินลงสู่พื้นที่ตั้งแต่ต้นเดือน มิ.ย.2561 และภายในเดือน ก.ย.นี้ เงินต้องลงสู่พื้นที่ทั้งหมด ซึ่งโครงการไทยนิยมยั่งยืนเป็นโครงการที่รัฐบาลไปสำรวจความต้องการของประชาชน และหยิบยื่นโอกาสให้ประชาชนได้ฝึกอบรมเพื่อพัฒนาตัวเอง และนำไปสู่การสร้างงาน สร้างอาชีพ เป็นไปตามศาสตร์พระราชาที่ ให้เบ็ดไปตกปลา ไม่ใช่การแจกเงิน และเป็นโครงการประชารัฐที่ร่วมมือกันทั้งภาครัฐและเอกชน สำหรับกระทรวงมหาดไทยมีงบให้ 80,000 หมู่บ้านและชุมชนได้งบแห่งละ 200,000 บาท ไปทำถนน น้ำประปา และมีกว่า 20,000 โครงการที่สร้างรายได้ทั้งทางตรงและทางอ้อม มีโครงการพัฒนาศักยภาพสินค้าโอทอป 90,000 ร้านค้า และพัฒนาหมู่บ้านโอทอปท่องเที่ยว 3,200 แห่ง,ด้านนายอภิศักดิ์กล่าวว่า กระทรวงการคลังทำโครงการบัตรสวัสดิการคนจนภายใต้งบก้อนนี้ 24,000 ล้านบาท เมื่อรวมกับงบปกติในเฟสแรก 36,000 ล้านบาท จึงใช้เงินรวม 60,000 ล้านบาทต่อปี โดยมีเป้าหมายว่า หลังฝึกอบรมและฝึกอาชีพให้คนที่เข้าร่วมโครงการที่สัมภาษณ์ไปแล้ว 7.2 ล้านราย จะทำให้คนที่มีรายได้ต่ำกว่าเส้นความยากจน 30,000 บาทต่อปี ที่มีอยู่ 4.8 ล้านคน พ้นจากเส้นความยากจน 50% ใน 1 ปี แต่ทางข้าราชการกระทรวงการคลังเกรงว่าจะไปไม่ถึงเป้า จึงขอตั้งที่ 20% แต่โดยสรุปแล้วเป้าหมายการทำงานจะทำให้ได้ 50%,ขณะที่นายกฤษฎากล่าวว่า กระทรวงเกษตรฯ มีงบภายใต้โครงการนี้ 24,000 ล้านบาท ที่นำไปฝึกและพัฒนาอาชีพให้กับเกษตรกรที่ผ่านการ คัดเลือกแล้ว ทางด้านพืช ปศุสัตว์ และประมง รวม 21 โครงการ รวมทั้งมีโครงการส่งเสริมพัฒนาสถาบันเกษตรกร และให้เงิน 1,700 ล้านบาทกับสหกรณ์ 307 แห่ง นำไปเพิ่มมูลค่าสินค้าเกษตร ตลอดจนมีโครงการช่วยอำนวยความสะดวกในการประกอบอาชีพเกษตรกร เช่น การจัดหาแหล่งน้ำทั้งในและนอกเขตชลประทาน,นายวีระศักดิ์กล่าวว่า กระทรวงการท่องเที่ยวฯได้รับงบประมาณ 821 ล้านบาท เพื่อนำไปพัฒนาด้านการท่องเที่ยวเชื่อมโยงกับหน่วยงานต่างๆ โดยจะเน้นไปที่การพัฒนาการท่องเที่ยวในชุมชนให้เกิดความยั่งยืน,ขณะที่นายศิริกล่าวว่า ได้จัดงบ 3,000 ล้านบาท เพื่อจัดทำสถานีสูบน้ำพลังงานแสงอาทิตย์ 5,000 ชุด ไปให้เกษตรกรชาวสวนสูบน้ำใช้ โดยไม่ต้องเสียค่าไฟฟ้า ด้านนายสุวพันธุ์กล่าวว่า ได้ให้กองทุนหมู่บ้านและชุมชนเมือง 79,000 แห่งยื่นของบได้แห่งละ 300,000 บาท รวม 20,000 ล้านบาท เพื่อเอาไปต่อยอดโครงการประชารัฐ ขณะที่นายกอบศักดิ์กล่าวว่า จะร่วมกับรัฐมนตรีกระทรวงดิจิทัลเพื่อเศรษฐกิจและสังคมแห่งชาติจัดทำบิ๊กดาต้าข้อมูลของพื้นที่ในชนบท.
ครม.เร่งเครื่องกระจายงบ 100,000 ล้านบาท ของโครงการไทยนิยมยั่งยืนลงพื้นที่ตั้งแต่ มิ.ย.นี้ นายกฯตู่ชี้ชัดเพื่อต่อยอดเศรษฐกิจฐานรากให้ขยายตัวตามเศรษฐกิจมหภาคไตรมาส 1/2561 ที่ขยายตัว 4.8%
ไทยนิยมยั่งยืน,เศรษฐกิจขยายตัว,คนจน,กระทรวงการคลัง,สร้างอาชีพ,ข่าวทั่วไป